Държавен вестник, бр. 58, 2025 г., стр. 108

СТР.  108	
Д Ъ Р Ж А В Е Н  В Е С Т Н И К 	
БРОЙ  58
4. дневални по вагон, товарни кабини на 
летателно средство, каюта или корабно по­
мещение на плавателен съд;
5. дежурно военно формирование (при 
необходимост);
6. дежурен сигналист (при необходимост);
7. караул или патрул (съгласно глава V).
(3) Началникът на щаба на военното 
формирование определя задълженията на 
длъжностните лица от денонощния наряд във 
военния ешелон.
Раздел V
Дежурен по военен ешелон
Чл. 548. (1) За дежурен по военен ешелон 
се назначава военнослужещ от офицерския 
състав.
(2) Дежурният по военен ешелон е подчинен 
на началника на ешелона и на командира на 
превозваното военно формирование.
(3) На дежурния по военен ешелон са 
подчинени:
1. помощник-дежурният по ешелон;
2. дежурните по роти;
3. караулът;
4. дежурното формирование (ако е пред­
видено);
5. старшите на вагони или помещения 
(каюти на плавателния съд).
Чл. 549. Дежурният по военен ешелон 
изпълнява задълженията на оперативния 
дежурен (дежурния по военно формирование), 
като освен това е длъжен:
1. да провери при приемане на дежурството:
1.1. сдаването на отбранителните продукти 
за охрана от караула;
1.2. извършването на смяната на денонощ­
ния наряд;
1.3. готовността на дежурното военно 
формирование;
1.4. наличието на личния състав чрез стар­
шите по вагони или помещения;
1.5. организацията на противопожарната 
охрана;
1.6. състоянието, укрепването и маскиров­
ката на техниката на подвижния състав или 
на плавателния съд;
2. да присъства на смяната на караула и 
часовите;
3. да следи за реда и дисциплината в ешелона 
и за опазване на военното и транспортното 
имущество;
4. да обявява на командирите на военни 
формирования и на старшите на вагони или 
помещения (каюти на плавателния съд) га­
рите (пристанищата), на които е разрешено 
слизането на личния състав;
5. да осигурява по време на пътуването 
организираното получаване и раздаване на 
храна и осветителни средства;
6. да не допуска до ешелона други лица 
освен транспортните работници, обслужващи 
влака (летателното средство, плавателния съд);
7. да следи за спазването на светомаски­
ровката на ешелона.
Раздел VI
Помощник-дежурен по ешелон
Чл. 550. (1) Помощник-дежурният по еше­
лон е подчинен на дежурния по военен ешелон.
(2) Помощник-дежурният по ешелон е пряк 
началник на длъжностните лица от денонощ­
ния наряд в ешелона.
(3) Когато дежурният по военен ешелон 
отсъства, помощник-дежурният по ешелон 
изпълнява неговите задължения.
(4) Помощник-дежурният по ешелон из­
пълнява служебните задължения на помощ­
ник-дежурния по военно формирование, 
като освен това е длъжен да присъства при 
поставянето на пост на часовите от първата 
смяна на новия караул.
Раздел VII
Дежурен по рота
Чл. 551. (1) Дежурният по рота е подчинен 
на дежурния по ешелон и на неговия помощник.
(2) На дежурния по рота са подчинени 
дневалните по вагони (корабни помещения).
(3) Дежурният по рота изпълнява служеб­
ните задължения на дежурния по рота във 
военното формирование, като освен това е 
длъжен с разрешение на дежурния по ешелон 
при спиране на влака да проверява укрепването 
на техниката и състоянието на маскировка­
та, както и да взема необходимите мерки за 
отстраняване на констатираните нередности 
и да му докладва.
Раздел VIII
Дневален по вагон
Чл. 552. (1) Дневалният по вагон е подчинен 
на дежурния по рота и на старшия по вагон, 
а там, където няма такива, на началника на 
военната команда.
(2) Дневалният по вагон изпълнява задъл­
женията на дневален по рота във военното 
формирование, като освен това е длъжен:
1. да поставя подвижната стълба преди 
качването на личния състав и да отключва 
вратите на вагона;
2. да прибира подвижната стълба след 
слизането на личния състав и да заключва 
вратите на вагона;
3. да проверява наличието на личния със­
тав след качването във вагона и да долага 
на старшия по вагон или на началника на 
военната команда;
4. да не разрешава на личния състав излиза­
нето от вагона до подаването на определената 
команда или сигнал;